Ralfs Šūmahers

**Ralfs Šūmahers** (; dzimis ) ir bijušais vācu autosportists. Viņš ir septiņkārtējā *[[Formula 1]]* pasaules čempiona Mihaela Šūmahera jaunākais brālis. Šūmaheri ir vienīgie brāļi, kuri abi ir uzvarējuši *Formula 1* sacīkstēs.

Ralfs Šūmahers piedalījās *Formula 1* pasaules čempionātā no 1997. līdz 2007. gadam, šajā laikā izcīnot sešas uzvaras. Pēc aiziešanas no šī čempionāta viņš no 2008. līdz 2012. gadam piedalījās *[[Deutsche Tourenwagen Masters]]* (DTM), un tad beidza savu karjeru. Kopš 2019. gada viņš komentē *Formula 1* sacīkstes Vācijas *Sky Sport* kanālā.

## Dzīvesgājums
### Karjeras sākums
Ralfs Šūmahers trīs gadu vecumā sāka braukt ar kartingu. 17 gadu vecumā viņš sāka piedalīties auto sacensībās. 1992. gadā viņš pirmoreiz izmēģināja *[[Formula 3]]* (F3) mašīnu. 1994. gadā viņš pirmoreiz piedalījās Vācijas F3 čempionātā, kā arī prestižākajās F3 sacensībās –  un *Masters of Formula 3*. 1995. gadā viņš uzvarēja Makau *Grand Prix* un finišēja otrais *Masters of Formula 3*.

1996. gadā Šūmahers piedalījās *[[Super Formula|Formula Nippon]]* sacensībās un kļuva par pirmo braucēju čempionāta vēsturē, kas uzvarēja savā pirmajā sezonā.

### ''Formula 1''
1996. gada septembrī tika paziņots, ka Ralfs Šūmahers 1997. gadā debitēs *[[Formula 1]]* pasaules čempionātā *[[Jordan Grand Prix|Jordan]]* komandas sastāvā. Viņš noslēdza trīs gadu līgumu ar komandu. Savā trešajā sacīkstē –  viņš pirmoreiz finišēja labāko trijniekā. 1998. gada  Šūmahers finišēja 2. vietā, atpaliekot vienīgi no komandas biedra Deimona Hilla. Šūmahers klausīja komandas pavēli un nemēģināja apdzīt Hillu, taču šī prasība sabojāja viņa attiecības ar komandas vadību. Ralfa Šūmahera brālis Mihaels samaksāja 2 miljonus sterliņu mārciņu, lai izpirktu viņa līgumu ar *Jordan*.

1999. gadā Šūmahers pievienojās *[[WilliamsF1|Williams]]* komandai. Komanda plānoja no 2000. gada sadarboties ar BMW, un viena no autoražotāja prasībām bija nolīgt vācu braucēju. *Williams* komandas sastāvā Šūmahers sasniedza savus lielākos panākumus, tostarp, visas sešas savas uzvaras. Pirmā no tām bija 2001. gada , kurā Šūmahers izvirzījās vadībā pirmajā aplī un saglabāja vadību līdz finišam. Tā paša gada  Ralfs Šūmahers uzvarēja, bet viņa brālis Mihaels finišēja 2. vietā. Tā bija pirmā reize čempionāta vēsturē, kad brāļi finišēja pirmajās divās vietās.

2004. gada  Šūmahers piedzīvoja smagu avāriju, kuras rezultātā viņš guva smadzeņu satricinājumu un lauza divus mugurkaula skriemeļus. Viņš izlaida nākamos sešus čempionāta posmus.

2005. gadā Šūmahers pievienojās *[[Toyota F1|Toyota]]* komandai. ASV *Grand Prix* treniņbraucienos viņš piedzīvoja līdzīgu avāriju kā pirms gada, un bija spiests izlaist sacīksti. *Toyota* sastāvā Šūmahers vairākkārt finišēja labāko trijniekā.

Šūmahers mēģināja atrast komandu, kuras sastāvā piedalīties 2008. gada *Formula 1* sezonā, bet viņam tas neizdevās. Viņš piedalījās *[[Force India]]* komandas testa braucienos, bet bija lēnākais braucējs. Šūmahers paziņoja, ka turpmāka dalība *Formula 1* ir maz ticama. Pirms 2010. gada sezonas Šūmaheru viņa pieredzes dēļ uzrunāja vairākas no jaunajām komandām – *[[Team US F1|US F1]]*, *[[HRT F1|Hispania]]*, *[[Marussia F1 Team|Virgin]]* un *[[Caterham F1 Team|Lotus]]* –, bet viņš atteicās atgriezties.

### Pēc ''Formula 1''
2008. gadā Šūmahers sāka piedalīties *[[Deutsche Tourenwagen Masters]]* (DTM) čempionātā. Viņš čempionātā pārstāvēja *[[Mercedes-Benz]]* komandas – vispirms *Mücke Motorsport*, pēc tam *HWA Team*. Šūmahers piedalījās čempionātā piecus gadus, un viņa labākais sasniegums bija 2. vieta vienā posmā.

2013. gada martā Šūmahers paziņoja, ka beidz aktīvu karjeru autosportā, un kļūs par *Mücke Motorsport* līdzīpašnieku, kā arī daļu no komandas vadības. 2019. gadā viņš sāka komentēt *Formula 1* sacīkstes Vācijas *Sky Sport* kanālā.

## Privātā dzīve
Ralfs Šūmahers piedzima 1975. gada 30. jūnijā Hirtes pilsētā Ziemeļreinas-Vestfālenes federālajā zemē Rietumvācijā. Viņa vecāki bija Rolfs un Elizabete Šūmaheri, un viņa vecākais brālis ir Mihaels Šūmahers.

Ralfs Šūmahers 2001. gada oktobra sākumā apprecēja bijušo modeli Koru-Karolīnu Brinkmani (). Tā paša gada 23. oktobrī viņiem piedzima dēls Dāvids (); viņš vēlāk arī kļuva par sacīkšu braucēju.

2015. gada februārī tika paziņots par Šūmaheru laulības šķiršanu.

2024. gada 14. jūlijā Šūmahers sociālajos tīklos atklāja, ka ir gejs un divus gadus ir viendzimuma attiecībās.

## Atsauces

## Ārējās saites